ਸਿਰਲੇਖ: ਉਮੀਦ ਛੱਡ ਚੁੱਕੇ ਲੋਕਾਂ ਲਈ ਮਿਸਾਲ ਹੈ ਇਸ ਰੋਹਿੰਗਿਆ ਰਫਿਊਜੀ ਕੁੜੀ ਦੀ ਕਹਾਣੀ\nਇੱਕ ਕਾਲਪਨਿਕ ਲੇਖ ਦੇ ਉੱਪਰ ਦਿੱਤੇ ਸਿਰਲੇਖ ਨੂੰ ਦੇਖਦੇ ਹੋਏ, ਲੇਖ ਦੀ ਕਲਪਨਾ ਕਰੋ।\n
''ਮੈਂ ਮਨੁੱਖੀ ਅਧਿਕਾਰ ਕਾਰਕੁਨ ਬਣਨਾ ਚਾਹੁੰਦੀ ਹਾਂ ਤਾਂ ਕਿ ਜਦੋਂ ਆਪਣੇ ਦੇਸ ਵਾਪਿਸ ਜਾਵਾਂ ਤਾਂ ਆਪਣੇ ਅਧਿਕਾਰਾਂ ਦੀ ਲੜਾਈ ਲੜ ਸਕਾਂ।''

22 ਸਾਲ ਤਸਮੀਦਾ ਇਹ ਗੱਲ ਕਹਿੰਦੀ ਹੈ ਤਾਂ ਉਸ ਦੀਆਂ ਅੱਖਾਂ ਉਮੀਦ ਨਾਲ ਭਰ ਜਾਂਦੀਆਂ ਹਨ। ਤਸਮੀਦਾ ਭਾਰਤ ਵਿੱਚ ਰਹਿ ਰਹੇ 40 ਹਜ਼ਾਰ ਰੋਹਿੰਗਿਆ ਸ਼ਰਨਾਰਥੀਆਂ ਵਿੱਚ ਪਹਿਲੀ ਕੁੜੀ ਹੈ ਜਿਹੜੀ ਕਾਲਜ ਜਾਵੇਗੀ। ਉਸ ਨੇ ਜਾਮੀਆ ਮਿਲਿਆ ਇਸਲਾਮੀਆ ਯੂਨੀਵਰਸਿਟੀ ਵਿੱਚ ਵਿਦੇਸ਼ੀ ਵਿਦਿਆਰਥੀ ਦੇ ਕੋਟੇ ਤਹਿਤ ਫਾਰਮ ਭਰਿਆ ਹੈ। 

ਦਿੱਲੀ ਵਿੱਚ ਯਮੁਨਾ ਨਦੀ ਦੇ ਕੰਢੇ ਵਸੀਆਂ ਰੋਹਿੰਗਿਆ ਬਸਤੀਆਂ ਵਿੱਚ ਤਸਮੀਦਾ ਟਾਟ ਅਤੇ ਪਲਾਸਟਿਕ ਨਾਲ ਬਣੇ ਘਰ ਵਿੱਚ ਮਾਤਾ, ਪਿਤਾ ਅਤੇ ਇੱਕ ਭਰਾ ਦੇ ਨਾਲ ਰਹਿੰਦੀ ਹੈ। ਆਪਣੇ ਛੇ ਭਰਾਵਾਂ ਦੀ ਇਕੱਲੀ ਭੈਣ ਤਸਮੀਦਾ ਭਾਰਤ ਵਿੱਚ ਰੋਹਿੰਗਿਆ ਬੱਚੀਆਂ ਲਈ ਇੱਕ ਪ੍ਰੇਰਨਾ ਬਣ ਗਈ ਹੈ। 

ਆਪਣੀ ਗੱਲ ਵਿੱਚ ਉਹ ਵਾਰ-ਵਾਰ ਮਿਆਂਮਾਰ ਨੂੰ ਆਪਣਾ ਦੇਸ ਕਹਿੰਦੀ ਹੈ, ਉਹੀ ਮਿਆਂਮਾਰ, ਜੋ ਇਨ੍ਹਾਂ ਰੋਹਿੰਗਿਆ ਮੁਸਲਮਾਨਾਂ ਨੂੰ ਆਪਣਾ ਨਾਗਰਿਕ ਨਹੀਂ ਮੰਨਦਾ। 

ਇਹ ਵੀ ਪੜ੍ਹੋ:

ਕਾਲਜ ਤੱਕ ਪੁੱਜਣ ਦੀ ਲੜਾਈ ਤਸਮੀਦਾ ਲਈ ਸੌਖੀ ਨਹੀਂ ਰਹੀ, ਉਹ 6 ਸਾਲ ਦੀ ਉਮਰ ਵਿੱਚ ਮਿਆਂਮਾਰ ਛੱਡ ਕੇ ਬੰਗਲਾਦੇਸ਼ ਆ ਗਈ ਪਰ ਜਦੋਂ ਹਾਲਾਤ ਵਿਗੜੇ ਤਾਂ ਵੱਡੀ ਗਿਣਤੀ ਵਿੱਚ ਰੋਹਿੰਗਿਆ ਮੁਸਲਮਾਨ ਬੰਗਲਾਦੇਸ਼ ਆਉਣ ਲੱਗੇ, ਵਿਗੜਦੇ ਹਾਲਾਤਾਂ ਨੂੰ ਦੇਖਦੇ ਹੋਏ ਤਸਮੀਦਾ ਦੇ ਪਰਿਵਾਰ ਨੇ ਸਾਲ 2012 ਵਿੱਚ ਭਾਰਤ 'ਚ ਸ਼ਰਨ ਲਈ। 

ਆਪਣੇ ਦੇਸ ਤੋਂ ਨਿਕਲ ਕੇ ਦੋ ਦੇਸਾਂ ਵਿੱਚ ਸ਼ਰਨ ਲੈਣ ਅਤੇ ਆਪਣੀ ਕਹਾਣੀ ਦੱਸਦੇ ਹੋਏ ਤਸਮੀਦਾ ਕਹਿੰਦੀ ਹੈ,  ''ਸਾਡੇ ਦਾਦਾ ਜੀ ਅਤੇ ਪੁਰਾਣੀਆਂ ਪੀੜ੍ਹੀਆਂ ਦੇ ਕੋਲ ਨਾਗਰਿਕਤਾ ਸੀ ਪਰ ਪੜ੍ਹੇ-ਲਿਖੇ ਨਾ ਹੋਣ ਕਾਰਨ ਉਨ੍ਹਾਂ ਨੂੰ ਆਪਣੇ ਅਧਿਕਾਰ ਨਹੀਂ ਪਤਾ ਸਨ ਅਤੇ ਇਹ ਨਹੀਂ ਸੋਚਿਆ ਕਿ ਸਾਡੀ ਆਉਣ ਵਾਲੀ ਪੀੜ੍ਹੀ ਦਾ ਕੀ ਹੋਵੇਗਾ। ਹੁਣ ਅਸੀਂ ਦਰ-ਦਰ ਦੀ ਠੋਕਰ ਖਾ ਰਹੇ ਹਾਂ। ਅਸੀਂ ਇਸ ਦੁਨੀਆਂ ਦੇ ਤਾਂ ਹਾਂ ਪਰ ਕਿਸੇ ਦੇਸ ਦੇ ਨਹੀਂ।''

''ਮੈਨੂੰ ਬਚਪਨ ਤੋਂ ਡਾਕਟਰ ਬਣਨ ਦਾ ਸ਼ੌਕ ਸੀ, ਮੈਂ ਜਦੋਂ ਭਾਰਤ ਆਈ ਤਾਂ 10ਵੀਂ ਵਿੱਚ ਦਾਖ਼ਲੇ ਲਈ ਅਰਜ਼ੀ ਭਰੀ ਪਰ ਇੱਥੇ ਮੇਰੇ ਕੋਲ ਆਧਾਰ ਕਾਰਡ ਨਹੀਂ ਸੀ ਇਸ ਲਈ ਸਕੂਲਾਂ ਵਿੱਚ ਦਾਖ਼ਲਾ ਨਹੀਂ ਮਿਲਿਆ। ਫਿਰ ਮੈਂ ਓਪਨ ਕੈਂਪਸ ਤੋਂ ਆਰਟਸ ਦਾ ਫਾਰਮ ਭਰਿਆ। 10ਵੀਂ ਪਾਸ ਕਰਨ ਤੋਂ ਬਾਅਦ ਮੈਂ 11ਵੀਂ ਅਤੇ 12ਵੀਂ ਵਿੱਚ ਪੋਲੀਟੀਕਲ ਸਾਇੰਸ ਵਿਸ਼ਾ ਚੁਣਿਆ ਅਤੇ ਜਾਮੀਆ ਦੇ ਸਕੂਲ ਵਿੱਚ ਦਾਖ਼ਲਾ ਲਿਆ। ਹਰ ਦਿਨ ਮੈਂ ਬਰਮਾ ਦੀਆਂ ਖ਼ਬਰਾਂ ਦੇਖਦੀ ਹਾਂ ਉੱਥੇ ਪਤਾ ਨਹੀਂ ਸਾਡੇ ਵਰਗੇ ਕਿੰਨੇ ਲੋਕਾਂ ਨੂੰ ਮਾਰ ਅਤੇ ਸਾੜ ਦਿੰਦੇ ਹਨ। ਇਸ ਲਈ ਮੈਂ ਸੋਚਿਆ ਕਿ ਵਕਾਲਤ ਕਰਾਂ ਅਤੇ ਮਨੁੱਖੀ ਅਧਿਕਾਰ ਕਾਰਕੁਨ ਬਣਾਂ।''

ਤਸਮੀਦਾ

ਨਵਾਂ ਦੇਸ, ਨਵੀਆਂ ਭਾਸ਼ਾਵਾਂ ਅਤੇ ਪੜ੍ਹਾਈ ਦੀ ਜ਼ਿੱਦ

ਕਾਲਜ ਜਾਣ ਦੀ ਖੁਸ਼ੀ ਉਸ ਦੀ ਆਵਾਜ਼ ਤੋਂ ਸਾਫ਼ ਝਲਕਦੀ ਹੈ, ਪਰ ਜਿਵੇਂ ਹੀ ਉਹ ਆਪਣੇ ਬੀਤੇ ਹੋਏ ਕੱਲ੍ਹ ਨੂੰ ਯਾਦ ਕਰਦੀ ਹੈ ਤਾਂ ਸਾਰੀ ਚਮਕ ਉਦਾਸੀ ਵਿੱਚ ਬਦਲ ਜਾਂਦੀ ਹੈ। 

ਇਹ ਕੁੜੀ ਉਨ੍ਹਾਂ ਤਮਾਮ ਲੋਕਾਂ ਦਾ...